text: Unge mødre samles i Kolding
  20 november 2010 kl. 15.25
  En Facebook-gruppe for unge mødre samledes i dag i Kolding. De gav hinanden gode råd og støtte.
  Ditte Maria Kring Nielsen er 19 år og har datteren Thea på 9 måneder. 
  Hun er en af dem, der fra starten bakkede op om et netværk for unge mødre.
  - Hvis man f.eks. ikke kan få sin lille datter til at sove, så er det godt at få råd fra andre unge mødre, siger hun
  I det hele taget har de unge mødre brug for hinanden.
  Næste gang de mødes er til foråret.
  